Blaze7451/Wiki-th-20250601 huggingface dataset:
ฟรานเซส ฮอดจ์สัน เบอร์เนทท์

ฟรานเซส เอลิซา ฮอดจ์สัน เบอร์เนทท์ (Frances Eliza Hodgson Burnett; 24 พฤศจิกายน ค.ศ. 1849 – 29 ตุลาคม ค.ศ. 1924) เกิดที่แมนเชสเตอร์ ประเทศอังกฤษ แต่เธอกับมารดาย้ายไปอยู่ที่เทนเนสซี ประเทศสหรัฐอเมริกาในปี ค.ศ. 1865 หลังจากบิดาเสียชีวิต เธอเริ่มเขียนหนังสือลงตามนิตยสารต่าง ๆ ตั้งแต่ช่วงปลายวัยรุ่น เมื่ออายุ 24 ปี เบอร์เนทท์ได้แต่งงานกับ ดร. แอล. เอ็ม. เบอร์เนทท์ ซึ่งทำงานที่วอชิงตัน ดี.ซี. ก่อนจะหย่าเมื่ออายุ 49 ปีและแต่งงานใหม่ แต่ไม่นานก็หย่าอีกครั้ง เธอได้สัญชาติอเมริกันในปี ค.ศ. 1905 เบอร์เนทท์เขียนบทละครและนวนิยายรัก โดยมีฉากส่วนใหญ่ในแลงคาเชียร์ ซึ่งได้รับความนิยมไปตลอดอายุขัยของเธอ แต่ที่จดจำกันได้มากก็คือหนังสือสำหรับเด็ก โดยเฉพาะอย่างยิ่ง ลอร์ดน้อยฟอนเติลรอย (ค.ศ. 1886) เจ้าหญิงน้อย (ค.ศ. 1905) และ สวนปริศนา (ค.ศ. 1911)

**ผลงานบางส่วน**
 That Lass o' Lowrie's (ค.ศ. 1877)- Haworth's (ค.ศ. 1879)- Louisiana (ค.ศ. 1880)- A Fair Barbarian (ค.ศ. 1881)- Esmeralda - บทละครแต่งร่วมกับวิลเลียม จิลเล็ตต์ (William Gillette.) (ค.ศ. 1881)- Through One Administration (ค.ศ. 1883)- ลอร์ดน้อยฟอนเติลรอย (ค.ศ. 1886) - The Lady of Quality - บทละคร  (ค.ศ. 1896) - The One I Knew Best of All - อัตชีวประวัติวัยเด็ก (ค.ศ. 1893)- เจ้าหญิงน้อย (ค.ศ. 1905)- สวนปริศนา (ค.ศ. 1909)- The White People - นวนิยาย (ค.ศ. 1917)

**อ้างอิง**
 url = https://books.google.com/books?id=T3JxuhuhlUwC&pg=PR7- isbn = 0-8135-3382-1 - citation |last=Hofstader |first=Beatrice |title=Notable American Women: 1607–1950 | chapter= Burnett, Frances Hodgson | publisher= Harvard University Press |year= 1971 |location= Cambridge - url = https://books.google.com/books?id=tSRSHkaWpiAC - publisher=Gale Research Literature Resource Center  -  url = https://books.google.com/books?id=rRtis6DUY4wC&q=frances+hodgson+burnett  

**แหล่งข้อมูลอื่น**
  Complete Works of Frances Hodgson Burnett including articles and short stories- Standard Ebooks URL=https://standardebooks.org/ebooks/frances-hodgson-burnett-  name=Frances Hodgson Burnett- sname=Frances Hodgson Burnett- id=150- 4178-  Little Lord Fauntleroy:  Frances Hodgson Burnett 
หมวดหมู่:บุคคลที่เกิดในปี พ.ศ. 2392
หมวดหมู่:บุคคลที่เสียชีวิตในปี พ.ศ. 2467
หมวดหมู่:นักเขียนชาวอังกฤษ
หมวดหมู่:นักเขียนชาวอเมริกัน
หมวดหมู่:บุคคลจากแมนเชสเตอร์
กุหลาบเหลืองโคราช

กุหลาบเหลืองโคราช หรือ เอื้องกุหลาบเหลืองโคราช (Aerides houlettiana) Rchb. f. เป็นกล้วยไม้ชนิดหนึ่ง พบในจังหวัดเลย จังหวัดขอนแก่น จังหวัดนครราชสีมา ออกดอกช่วงเดือนเมษายน ถึง เดือนพฤษภาคม

**อ้างอิง**
 สลิล สิทธิสัจจธรรม และ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลกุหลาบ (กล้วยไม้)
กุหลาบอินทจักร

กุหลาบอินทจักร หรือ เอื้องอินทจักร หรือเอื้องนกพิราบ (Aerides flabellata) เป็นกล้วยไม้ชนิดหนึ่งในประเทศไทย ลักษณะลำต้นยาว 12-20 ซม. ใบ เรียงตัวซ้อนค่อนข้างแน่น ขนาด 10-12 x 1.8-2 ซม. แผ่นใบค่อนข้างหนาและเหนียว มักจะพับตามยาวเป็นราง ผิวใบแห้ง ช่อดอกตั้งหรือเอนออกจากต้น มักจะสั้นกว่าใบ ดอกในช่อโปร่ง จำนวน 5-10 ดอก ขนาด 2.5-3 x 1.2-1.5 ซม. พบที่ จังหวัดเชียงใหม่ จังหวัดแม่ฮ่องสอน และจังหวัดเลย ออกดอกช่วงเดือนกุมภาพันธ์ ถึง เดือนพฤษภาคม

**อ้างอิง**
 สลิล สิทธิสัจจธรรม และ นฤมล กฤษณชาญดี. คู่มือกล้วยไม้ฉบับพกพา. กทม. สารคดี. 2545

**ดูเพิ่ม**
 รายชื่อกล้วยไม้ในประเทศไทย
หมวดหมู่:สกุลกุหลาบ (กล้วยไม้)
มาลัยแดง

มาลัยแดง หรือ เอื้องมาลัยแดง เป็นกล้วยไม้ในประเทศไทยมีชื่อวิทยาศาสตร์ว่า (Aerides multiflora Roxb.) ประเภท กล้วยไม้อิงอาศัย
ลักษณะเอื้องมาลัยแดง
ลำต้นตั้งขึ้นตรงหรือเอนเล็กน้อย สูง 5-15 เซนติเมตร ใบอวบหนา พับเป็นร่องตามยาว ขนาด 12-20 x 1.8-2 เซนติเมตร เรียงซ้อนถี่ ผิวใบมันเล็กน้อย ดอกออกเป็นช่อแน่นห้อยเป็นพวง กลีบเลี้ยงและกลีบดอกมีลักษณะคล้ายกัน สีชมพูอมม่วง โคนสีขาว กลีบปากหยักเว้าเป็น 3 หยัก หยักกลางแผ่กว้าง ขอบย้วย อีก 2 หยักด้านข้างกระดกขึ้น สีขาวอมชมพูมีขีดสีชมพูอมม่วง มีเดือยทางด้านหลัง ดอกขนาด 1-2.5 x 2-2.5 เซนติเมตร มีกลิ่นหอม ออกดอกเดือนเมษายน-พฤษภาคม

**ดูเพิ่ม**
 รายชื่อกล้วยไม้ในประเทศไทย

**อ้างอิง**
หมวดหมู่:สกุลเข็ม (กล้วยไม้)
กุหลาบกระเป๋าปิด

กุหลาบกระเป๋าปิด หรือ เอื้องกุหลาบกระเป๋าปิดเป็นกล้วยไม้ที่มีลำต้นเจริญทางปลายยอด ช่อดอกแบบกระจะ สีขาวหรือสีขาวแกมม่วงอ่อน ดอกมีกลิ่นหอมมีชื่อวิทยาศาสตร์ว่า (Aerides odoratum Lour.) ฤดูกาลออกดอกในเดือนเมษายนถึงพฤษภาคม ในประเทศไทย พบที่ จังหวัดเชียงใหม่ จังหวัดตาก จังหวัดเลย จังหวัดสกลนคร จังหวัดมุกดาหาร จังหวัดชัยภูมิ จังหวัดกาญจนบุรี จังหวัดนครศรีธรรมราช จังหวัดภูเก็ต จังหวัดกระบี่ พังงา เป็นต้น

**ดูเพิ่ม**
 กล้วยไม้
หมวดหมู่:สกุลกุหลาบ (กล้วยไม้)
หมวดหมู่:ผู้ได้รับรางวัลโนเบลสาขาวรรณกรรม

วรรณกรรม
หมวดหมู่:รางวัลวรรณกรรม
หมวดหมู่:นักเขียนแบ่งตามรางวัลที่ได้รับ
เมียร์แคต

เมียร์แคต (meerkat, suricate; Suricata suricatta) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม มีขนาดลำตัวเล็ก น้ำหนักประมาณ 1 กิโลกรัม (2 ปอนด์) และสูงประมาณ 50 เซนติเมตร (20 นิ้ว) จัดอยู่ในวงศ์พังพอน (Herpestidae) มีถิ่นอาศัยอยู่ในทะเลทรายคาลาฮารีทางตอนใต้ของทวีปแอฟริกา
จัดเป็นเพียงชนิดเดียวเท่านั้นที่อยู่ในสกุล Suricata และแบ่งออกได้เป็น 3 ชนิดย่อย (ดูในตาราง)
เมียร์แคตมีอุ้งเล็บที่มีลักษณะโค้งเพื่อใช้ในการขุด และมีจมูกไวมาก มีขนสั้นสีน้ำตาล มีขนเป็นแนวเส้นขนานพาดข้ามหลัง อาศัยและหาอาหารในโพรงดินที่ขุดขึ้น โดยอาหารได้แก่ แมลงชนิดต่าง ๆ รวมถึงสัตว์มีกระดูกสันหลังตัวเล็ก ๆ อีกด้วย อีกทั้งยังสู้และกินสัตว์มีพิษต่าง ๆ ได้อีกด้วย เช่น แมงป่อง ตะขาบ งูพิษ เป็นต้น
มีพฤติกรรมอยู่รวมกันเป็นฝูงใหญ่บางครั้งอาจมีสมาชิกถึง 30 ตัว และอยู่ร่วมกับสัตว์ขนาดเล็กชนิดอื่น ๆ เช่น กระรอกดิน ไม่ชอบอยู่กับที่ ชอบยืนชะเง้อคอ เพื่อตรวจดูและดมกลิ่นในบริเวณรอบ ๆ จะออกมารับแสงแดดในช่วงเวลาเช้าเพื่อให้ร่างกายอบอุ่น  เมียร์แคตถือได้ว่าเป็นสัตว์มีประสาทสัมผัสและการระแวดระวังภัยที่ดีมาก โดยเฉพาะเรื่องการรับฟังเสียงจะสามารถได้ยินเสียงในรัศมีถึง 160 ฟุต (50 เมตร) และจะอพยพย้ายที่อยู่เมื่อมีภัย ทั้งนี้โพรงของเมียร์แคตมีความลึกลงไปในใต้ดิน โพรงดินที่สร้างขึ้นสามารถเชื่อมต่อกัน ทำให้มีช่องทางเข้าออกมากขึ้นและช่วยให้มีทางหลบหนีเมื่อมีภัยมา
เมียร์แคตจะขยายพันธุ์เมื่อมีอายุประมาณ 1 ปี จะออกลูกตามโพรง ช่วงฤดูผสมพันธุ์คือเดือนตุลาคม-มีนาคม ระยะเวลาตั้งท้องประมาณ 11 สัปดาห์ ออกลูกครั้งละ 2-5 ตัว

**ภาพและวิดีโอคลิป**

**อ้างอิง**
 David Macdonald (Photography by Nigel Dennis): Meerkats.  London:  New Holland Publishers, 1999.-  Meerkat pups go to eating school  BBC News, 13 July 2006.-  Compare the Meerkat.com website date=2011-01-29  (also see Comparethemeerkat.com)-  Meerkat Manor official website

**แหล่งข้อมูลอื่น**
  Animal Diversity – Meerkat,  University of Michigan-  Meerkat enquiries on the increase – BBC Nottingham-  Meerkats.net Meerkat info-  Flickr images-  ITIS Standard Report Page: Suricata suricatta-  Webcam of the Meerkat enclosure at Knowsley Safari Park, Merseyside, UK date=2011-04-15 
หมวดหมู่:สัตว์มีแกนสันหลัง
หมวดหมู่:สัตว์มีกระดูกสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:วงศ์พังพอน
หมวดหมู่:สัตว์ที่พบในทวีปแอฟริกา
หมวดหมู่:ระดับความเครียดของชาววิกิ:สอง

ระดับความเครียดในวิกิ: เริ่มเครียด...หมวดหมู่:ระดับความเครียดของชาววิกิ:สอง
หมวดหมู่:ระดับความเครียดของชาววิกิ
หมวดหมู่:อุณหพลศาสตร์

หมวดหมู่:ฟิสิกส์
หมวดหมู่:เคมีเชิงฟิสิกส์
หมวดหมู่:ระบบพลวัต
หมวดหมู่:กลศาสตร์ภาวะต่อเนื่อง
วิกิพีเดีย:วันนี้ในอดีต/27 กันยายน

27 กันยายน:- พ.ศ. 2448 (ค.ศ. 1905) – วารสารฟิสิกส์ อันนาเลนแดร์ฟิสิก เผยแพร่บทความ "ความเฉื่อยของวัตถุขึ้นอยู่กับปริมาณพลังงานของมันหรือไม่" ของอัลเบิร์ต ไอน์สไตน์ ซึ่งนำเสนอสมการ E=mc²- พ.ศ. 2451 (ค.ศ. 1908) – มีการผลิตรถยนต์ ฟอร์ด โมเดลที คันแรกในดีทรอยต์ นับเป็นความสำเร็จครั้งแรก ๆ ของฟอร์ดมอเตอร์- พ.ศ. 2480 (ค.ศ. 1937) – มีประกาศว่า เสือโคร่งบาหลี ชนิดย่อยของเสือโคร่งชนิดที่พบบนเกาะบาหลี ประเทศอินโดนีเซีย สูญพันธุ์อย่างเป็นทางการ- พ.ศ. 2483 (ค.ศ. 1940) – สงครามโลกครั้งที่สอง: นาซีเยอรมนี ฟาสซิสต์อิตาลี และจักรวรรดิญี่ปุ่นลงนามสนธิสัญญาไตรภาคีในกรุงเบอร์ลิน เป็นการสถาปนาพันธมิตรทางทหารชื่อ ฝ่ายอักษะ- พ.ศ. 2531 (ค.ศ. 1988) – ก่อตั้งพรรคสันนิบาตแห่งชาติเพื่อประชาธิปไตยในประเทศพม่า โดยมี อองซานซูจี (ในภาพ) นักเคลื่อนไหวประชาธิปไตย เป็นหัวหน้า
ดูเพิ่ม: 26 กันยายน – 27 กันยายน – 28 กันยายน
จดหมายเหตุ – รายชื่อบทความวันนี้ในอดีต
วิกิพีเดีย:บทความการ์ตูนคัดสรร/ตุลาคม 2548

แคลมป์ หรือ CLAMP คือกลุ่มนักวาดการ์ตูนของญี่ปุ่น โดยเริ่มก่อตั้งเป็น Clamp ณ ปี พ.ศ. 2532 (ค.ศ. 1989) โดยในช่วงแรกมีนักวาดทั้งหมด 11 คน และในปีต่อมา 2533 สมาชิกลดลงเหลือ 7 คน และในปัจจุบันมีทั้งหมด 4 คน คือ นโกอิ ซึบากิ โอกาวะ อาเกฮะ อิการะชิ ซาซึกิ และ โมโคนะ โดยมีผลงานที่เป็นที่รู้จักมากมายเช่น การ์ดแค๊ปเตอร์ซากุระ และ ดิจิทัล เลดี้, ซึ่งมีผลงานทั้ง หนังสือการ์ตูน ภาพวาด อนิเมชั่น และ แม็กกาซีน
แม่แบบ:การ์ตูนคัดสรรส่วนหัว

บทความการ์ตูนคัดสรร เป็นโครงการในอดีตของสถานีย่อยการ์ตูนญี่ปุ่น ได้จัดทำขึ้นในช่วงเดือนกันยายน 2548 - กุมภาพันธ์ 2549 โดยเป็นบทความที่เสนอชื่อโดยนักเขียนในวิกิพีเดีย และผ่านเงื่อนไขในการคัดเลือก ซึ่งแบ่งเป็น 3 หัวข้อได้แก่ การ์ตูนคัดสรร ตัวละครเด่น และ อุปกรณ์ยอดเยี่ยม ในปัจจุบัน โครงการนี้ได้เปลี่ยนรูปแบบไปเป็นบทความยอดเยี่ยม ซึ่งจะทำการคัดเลือกบทความโดยผู้ดูแลสถานีย่อยการ์ตูนญี่ปุ่น
ปัจจุบัน สถานีย่อยการ์ตูนญี่ปุ่นได้ปรับเปลี่ยนรูปแบบของสถานีใหม่ และได้เปลี่ยนแปลง โครงการในอดีตคือ "บทความการ์ตูนยอดเยี่ยม" และ "บทความยอดเยี่ยม" เป็น "บทความการ์ตูนแนะนำ" ซึ่งเป็นการคัดเลือกบทความการ์ตูนจากสารานุกรมการ์ตูนญี่ปุ่น เพื่อแนะนำการ์ตูนต่าง ๆ ให้เป็นที่รู้จักแก่ผู้อื่น ซึ่งจะทำการคัดเลือกบทความโดยผู้ดูแลสถานีย่อยการ์ตูนญี่ปุ่น 

**เงื่อนไขในการคัดเลือก**
 ชื่อบทความเป็นภาษาไทย และเนื้อหาเป็นสารานุกรม - มีเนื้อความที่เหมาะสม (อย่างน้อย 5 บรรทัดและไม่เกิน 100 บรรทัด) - การ์ตูนคัดสรร: คัดเลือกจากส่วนหลักของการ์ตูน ไม่ว่าจะเป็นตัวการ์ตูนเอง นักวาด หรือว่าประวัติการ์ตูน- ตัวละครเด่น: คัดเลือกจากตัวละคร ทุกเพศ ทุกอายุ ทุกเผ่าพันธุ์- อุปกรณ์ยอดเยี่ยม: คัดเลือกจาก อาวุธ เครื่องป้องกัน อุปกรณ์พิเศษ เวทมนตร์ เครื่องจักร ฯลฯ
วิกิพีเดีย:บทความการ์ตูนคัดสรร/กันยายน 2548

โดราเอมอน
โดราเอมอน  หรือ โดเรมอน เป็นการ์ตูนญี่ปุ่น แต่งโดย คู่หูฟูจิโกะ ฟูจิโอะ เป็นเรื่องราวของหุ่นยนต์แมวเหมียวหูด้วน ชื่อ โดราเอมอน ที่มาจากอนาคตที่ต้องคอยช่วยเหลือ เด็กประถมจอมขี้เกียจ โนบิตะ  อยู่ตลอดเวลา ด้วยของวิเศษต่าง ๆ จากกระเป๋ามิติที่ 4
เนื้อเรื่องส่วนมากจะเกี่ยวกับปัญหาของโนบิตะ จากโรงเรียนหรือกับเพื่อนๆ (โนบิตะมักถูกเพื่อนๆ แกล้ง แต่บางทีก็ชอบหาเรื่องใส่ตัวเอง) เพื่อนของโนบิตะที่เป็นตัวละครสำคัญในเรื่องคือ ชิซูกะ สาวน้อยผู้เป็นที่รักของเพื่อน ๆ และโนบิตะแอบชอบอยู่, ไจแอนท์ เด็กที่ดูอันอันธพาลนิด ๆ แต่จริงๆ เป็นคนอ่อนไหวใช่เล่น และรักการร้องเพลง, ซูเนโอะ เด็กรวยประจำกลุ่ม มีนิสัยชอบคุยโม้, และ เดคิสุงิ เด็กเรียนเก่ง (ไม่ค่อยมีบทบาทมากนัก) ตัวละครสำคัญนอกจากนี้ก็มีพ่อและแม่ของโนบิตะ ซึ่งแม่ดูจะมีบทบาทในเรื่องมากกว่าพ่อ
วิกิพีเดีย:บทความการ์ตูนคัดสรร/2548

หน้านี้เป็นที่รวบรวมรายชื่อบทความการ์ตูนคัดสรรประจำปี พ.ศ. 2548 ซึ่งเริ่มมีการตั้งขึ้นตั่งโครงการบทความการ์ตูนคัดสันตั่งแต่เดือนกันยายน เป็นต้นมา
ท่านสามารถร่วมเสนอรายชื่อการ์ตูนที่ชื่นชอบ และเป็นบทความที่สอดคล้องตามเงื่อนไขได้ที่ วิกิพีเดีย:บทความการ์ตูนคัดสรร

**บทความคัดสรรประจำเดือนกันยายน พ.ศ. 2548**

**บทความคัดสรรประจำเดือนตุลาคม พ.ศ. 2548**

**บทความคัดสรรประจำเดือนพฤศจิกายน พ.ศ. 2548**

**บทความคัดสรรประจำเดือนธันวาคม พ.ศ. 2548**
บ
หมวดหมู่:หน้าโครงการวิกิพีเดียที่ล้าสมัยแล้ว
กระบวนการกระจกเปียก

กระบวนการกระจกเปียก เป็นผลมาจากการทดลองใช้กระจกเป็นวัตถุรองรับในการถ่ายภาพ แทนแผ่นเพลทที่เป็นโลหะ โดยช่างแกะสลักชาวลอนดอน ชื่อ เฟรดเดอริค สก็อต อาร์เชอร์ (Frederick Scott Archer) ได้ศึกษาเกี่ยวกับกระบวนการทาบอลไทพ์ช่วยในการแกะสลักน้องสาวของของเขาให้เหมือนจริงมากขึ้น
โดยการทดลองใช้วัสดุที่เรียกว่า "กัน คอตตอน" ละลายในแอลกอฮอล์และอีเธอร์ ซึ่งจะได้สารละลายที่เรียกว่า "โคโลเดียน" (Collodion) มีชื่อทางเคมีว่า "เซลลูโลสไนเตรต" ซึ่งทหารนำมาใช้ในการห้ามเลือดจากบาดแผลในสงคราม ซึ่งอาร์เชอร์ได้นำสารโคโลเดียนมาฉาบลงบนกระจกและจุ่มเพลทกะจกลงในสารละลายเงินไนเตรทอีกครั้งก่อนจะนำไปถ่ายภาพในขนะที่เพลทยังเปียกอยู่ (ขั้นตอนนี้ทำในห้องมืด) อาร์เชอร์พบว่าถ้ารอให้กระจกแห้งความไวแสงจะสูญเสียไปมาก แต่ถ้าถ่ายขณะที่เพลทยังเปียกอยู่จะใช้เวลาถ่ายน้อยกว่า 3นาที จากนั้นนำไปผ่านกระบวนการสร้างภาพด้วยการนำไปล้างในน้ำยา ไพโรแกลลิกแอซิด (Pyrogallic Acid) หรือ เฟอรัสซัลเฟต (FerrousSulphate) (ขั้นตอนนี้ทำในห้องมืด) จากนั้นนำไปคงภาพด้วยน้ำยาไฮโป
เนื่องจากต้องถ่ายภาพขณะที่เพลทไวแสงยังเปียกอยู่จึงนิยมเรียกกระบวนการนี้ว่า กระบวนการกระจกเปียก (Wet Collodion Process On Glass) ซึ่งได้รับความนิยมนานถึง 30 ปี ซึ่งในการถ่ายนอกสถานที่ช่างภาพจะต้องนำกระโจมห้องมืด ขวดน้ำยาและเพลทกระจกและอุปกรณืที่จำเป็นอย่างอื่นไปด้วย
หมวดหมู่:การถ่ายภาพ
ภัณฑารักษ์

ภัณฑารักษ์ คือ ตำแหน่งเจ้าหน้าที่ดูแลพิพิธภัณฑ์หรือนิทรรศการ ความหมายความตัวอักษร ก็คือ ผู้ดูแลรักษาคลังเก็บสิ่งของ มาจากคำศัพท์ภาษาสันสกฤต ภาณฺฑารกฺษ (ภาณฺฑ + อารกฺษ)  ความหมายโดยทั่วไป คือ "ผู้ดูแลสถานที่จัดแสดงและสิ่งจัดแสดง"
ภัณฑารักษ์นับเป็นตำแหน่งที่สำคัญและรับผิดชอบสูง ทั้งในแง่บริหารและปฏิบัติการ
หน้าที่หลักของภัณฑารักษ์ คือการจัดหา จัดหมวดหมู่ และจัดแสดงวัตถุในที่จัดแสดง รวมถึงการดูแล ซ่อมแซม และวางแผนจัดการและแผนการให้บริการ และยังมีส่วนอย่างมากในการประเมินราคาของศิลปวัตถุด้วย
ด้วยเหตุนี้ ภัณฑารักษ์จึงต้องมีความชำนาญเฉพาะด้านเป็นอย่างดี  นอกเหนือจากความรู้ด้านการจัดการพิพิธภัณฑ์ทั่วไป
เช่น หากต้องดูแลพิพิธภัณฑ์อัญมณี ก็จะต้องมีความรู้ด้านอัญมณีศาสตร์ หากต้องดูแลนิทรรศการศิลปะ ก็ต้องมีความรู้ด้านประวัติศาสตร์ศิลป์หรือแนวความคิดร่วมสมัยที่เกี่ยวข้อง หรือหากต้องดูแลเทศกาลภาพยนตร์ ก็ต้องมีความรู้ด้านภาพยนตร์หรือทัศนศิลป์ เป็นต้น
อย่างไรก็ตาม หน้าที่ของภัณฑารักษ์แตกต่างกันไป ตามลักษณะเฉพาะของสถานที่จัดแสดง
ในพิพิธภัณฑ์ขนาดใหญ่จะมีภัณฑารักษ์จำนวนมาก โดยมีหน้าที่รับผิดชอบเฉพาะด้านตามความเชี่ยวชาญ และอาจมีผู้ช่วยภัณฑารักษ์อีกทอดหนึ่งก็ได้ ขณะที่นิทรรศการหรือพิพิธภัณฑ์ขนาดเล็กอาจมีภัณฑารักษ์เพียงไม่กี่คนหรือมีเพียงคนเดียว ทำหน้าที่ดูแลจัดการทุกสิ่งทุกอย่าง 

**อ้างอิง**
หมวดหมู่:อาชีพ
หมวดหมู่:พิพิธภัณฑ์
เนชั่นกรุ๊ป (ประเทศไทย)

บริษัท เนชั่น กรุ๊ป (ประเทศไทย) จำกัด (มหาชน) (Nation Group (Thailand) Public Company Limited) เป็นบริษัทสื่อสารมวลชนครบวงจรขนาดใหญ่แห่งหนึ่งของประเทศไทย ก่อตั้งเมื่อวันที่ 1 กรกฎาคม พ.ศ. 2514 โดยเริ่มออกหนังสือพิมพ์เดอะวอยซ์ออฟเดอะเนชั่นเป็นฉบับแรก และมีบุคคลสำคัญประกอบด้วยหม่อมราชวงศ์สุนิดา กิติยากร, สุทธิชัย หยุ่น, ธรรมนูญ มหาเปารยะ, เชวง จริยะพิสุทธิ์, ธนาชัย ธีรพัฒนวงศ์, และ ธนะชัย สันติชัยกูล

**สิ่งพิมพ์และสื่อในเครือ**
 เดอะเนชั่น- กรุงเทพธุรกิจ - เนชั่นสุดสัปดาห์ - คมชัดลึก- เนชั่นจูเนียร์- กรุงเทพธุรกิจบิซวีค- เดลี่เอ็กซ์เพรส- เนชั่นทีวี- นาว 26- เนชั่นบุ๊คส์- อาคารเนชั่นอินเตอร์ลิงก์ (เนชั่นทาวเวอร์) 

**บริษัทในเครือ**
บริษัท คมชัดลึก มีเดีย จำกัด
*บริษัท กรุงเทพธุรกิจ มีเดีย จำกัด
*บริษัท เนชั่น บรอดแคสติ้ง คอร์ปอเรชั่น จำกัด (มหาชน)
*บริษัท เนชั่น ทีวี จำกัด
*บริษัท เนชั่น ดิจิทัล คอนเทนท์ จำกัด
*บริษัท สเวน คอร์ปอเรชั่น จำกัด
*บริษัท สปริงนิวส์ จำกัด- บริษัท ฐานเศรษฐกิจ มัลติมีเดีย จำกัด-  บริษัท ไทย นิวส์ แอนด์ เอ็นเตอร์เทนเมนท์ เวิลด์ จำกัด

**#แบนสปอนเซอร์เนชั่น**
ระหว่างการประท้วงในประเทศไทย พ.ศ. 2563–2564 โดยคณะประชาชนปลดแอกเมื่อวันที่ 16 สิงหาคม พ.ศ. 2563 เกิดกรณีผู้สื่อข่าวของเนชั่นทีวีแจ้งสังกัดว่ามาจากสถานีอื่น ทำให้ต้องออกแถลงการณ์ขออภัย อ้างว่าที่นักข่าวกระทำเช่นนั้นเพราะกลัวเกิดอันตรายจากผู้ชุมนุม ทำให้เกิดกระแส #แบนสปอนเซอร์เนชั่น เป็นการดำเนินกิจกรรมของผู้บริโภคเพื่อให้ผู้สนับสนุนโฆษณาทางเนชั่นเลิกให้การสนับสนุน ด้านเนชั่นออกแถลงการณ์อีกครั้งขอไม่ให้แบนสปอนเซอร์โดยอ้างเหตุผลว่าทำให้บริษัทเหล่านี้เสียหายทั้งที่ไม่ได้เกี่ยวข้องกับการนำเสนอข่าวของเนชั่น แต่หลังจากนั้น ก็เริ่มมีผู้สนับสนุนที่เริ่มถอนตัวออกจากเนชั่นไป ทำให้เนชั่นต้องมีการปฏิรูปองค์กรในช่วงเดือนพฤศจิกายน และทำให้บุคลากรที่มีอุดมการณ์สุดโต่งในเนชั่นลาออกไปทั้งหมด และปัจจุบันบุคลากรกลุ่มดังกล่าวได้ก่อตั้งสถานีโทรทัศน์ท็อปนิวส์เพื่อออกอากาศทางโทรทัศน์ผ่านดาวเทียมและสื่อสังคมออนไลน์เป็นที่เรียบร้อยแล้ว
ไม่มีข้อมูลอ้างอิง

**รางวัลที่ได้รับ**
 รางวัลบริษัทจดทะเบียนด้านนักลงทุนสัมพันธ์ยอดเยี่ยม พ.ศ. 2555

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทของไทย

หมวดหมู่:บริษัทไทยที่ก่อตั้งในปี พ.ศ. 2514
เดอะ เนชั่น (ประเทศไทย)

เดอะเนชั่น (The Nation) เป็นหนังสือพิมพ์รายวันภาษาอังกฤษ ซึ่งตีพิมพ์จำหน่ายในประเทศไทย โดยเป็นฉบับแรกที่มีชาวไทยเป็นเจ้าของ และเป็นหนังสือพิมพ์ฉบับแรกของเครือเนชั่น ก่อตั้งเมื่อวันที่ 1 กรกฎาคม ค.ศ. 1971 (พ.ศ. 2514) โดยใช้ชื่อว่า เดอะวอยซ์ออฟเดอะเนชั่น (The Voice of The Nation) ต่อมา คณะปฏิรูปการปกครองแผ่นดิน ซึ่งก่อรัฐประหารภายหลังเหตุการณ์นองเลือด บริเวณมหาวิทยาลัยธรรมศาสตร์ เมื่อวันที่ 6 ตุลาคม พ.ศ. 2519 สั่งให้งดการจำหน่ายหนังสือพิมพ์และนิตยสารทุกชนิด รวมทั้งเดอะวอยซ์ออฟเดอะเนชั่นด้วย กองบรรณาธิการจึงนำหัวหนังสือชื่อ เดอะเนชั่นรีวิว (The Nation Review) ซึ่งจดแจ้งไว้ล่วงหน้ามาใช้ และต่อมาเปลี่ยนเป็นชื่อปัจจุบัน โดยมีตุลสถิตย์ ทับทิม เป็นบรรณาธิการบริหารคนล่าสุด 
ตั้งแต่ฉบับประจำวันที่ 5 มีนาคม ค.ศ. 2008 (พ.ศ. 2551) หนังสือพิมพ์เดอะเนชั่น แยกส่วนของข่าวบันเทิง คุณภาพชีวิต ลีลาชีวิต กีฬา ออกมาเป็นหนังสือพิมพ์รายวันภาษาอังกฤษขนาดแทบลอยด์ ชื่อว่าเดลี่ เอ็กซ์เพรส (Daily Xpress) มียอดตีพิมพ์วันละ 100,000 ฉบับ แจกฟรีตามโรงแรม ศูนย์การค้า รถไฟฟ้า และแทรกในเดอะเนชั่น โดยปรับเนื้อหาของฉบับหลัก ให้เน้นไปที่ข่าวธุรกิจและการเมือง  
และเมื่อเข้าสู่ยุคดิจิตอล การปรับตัวของบริษัทและกองบรรณาธิการก็ปรับองค์กรเต็มรูปแบบ โดยนำเสนอผ่านเว็บไซต์ https://www.nationthailand.com/ และช่องทางโซเชียลมีเดียต่างๆ เพื่อเข้าถึงผู้รับชมได้มากยิ่งขึ้น รวมไปถึงการนำเสนอที่มากกว่าแค่การอ่านข่าวผ่านเว็บไซต์ แต่ยังมีรายการในรูปแบบวีดีโอนำเสนออีกด้วย

**ดูเพิ่ม**
 เดลี่ เอ็กซ์เพรส- บางกอกโพสต์

**อ้างอิง**
หมวดหมู่:เครือเนชั่น
หมวดหมู่:หนังสือพิมพ์ในประเทศไทย
หมวดหมู่:หนังสือพิมพ์ผู้นำ
หมวดหมู่:หนังสือพิมพ์ภาษาอังกฤษ
หมวดหมู่:ก่อตั้งในปี พ.ศ. 2514
หมวดหมู่:สิ้นสุดในปี พ.ศ. 2562
หมวดหมู่:เว็บไซต์ข่าวในประเทศไทย
คุราม่า

คุราม่า โยโค (โยะโคะคุระมะ) ตัวละครการ์ตูนจากเรื่อง คนเก่งทะลุโลก พากย์เสียงโดย ชิเงรุ นากาฮาระ (โยโคคุราม่า) และ เมงุมิ  โองาตะ (ชูอิจิ) ซึ่งคุราม่าเป็นปีศาจมีพลังวิเศษในการใช้พืชเป็นอาวุธ  อยู่ในโลกภายใต้ร่างมนุษย์ชื่อว่า มินามิโนะ ชูอิจิ (Minamino Shūichi) ในฐานะนักเรียนชั้นมัธยมปลายอายุ 16 ปี

**ประวัติ**
ในอดีตเขาคือปิศาจจิ้งจอกสีเงินโยโค  คุรามาปีศาจผู้ไร้ความปราณีและขึ้นชื่อเรื่องความโหดเหี้ยมจากโลกปิศาจ มีมันสมองเฉียบคมในการวางแผน แต่ถูกตามล่าในเวลาต่อมาจนต้องหนีมารวมกับวิญญาณเด็กในท้องของหญิงสาวคนหนึ่งบนโลกมนุษย์  ซึ่งจากการเลี้ยงดูที่ดีของครอบครัวทำให้เขากลายเป็นเด็กหนุ่มที่เงียบขรึมแต่ใจดี อ่อนโยนและฉลาด
ต่อมาพวกปิศาจได้กลับมารุกรานเขาและครอบครัวอีกครั้ง  ทำให้เขาซึ่งจำเรื่องในอดีตได้ต้องบุกไปขโมยของที่โลกวิญญาณกับฮิเอ  และถูก ยูซุเกะ ตามล่า คุราม่า เริ่มต้นโดยการเข้ากลุ่มโจรที่มีฮิเอและโกคิเป็นสมาชิก เพื่อ ที่จะได้นำกระจกวิญญาณมาช่วยแม่ของเขา
ภายหลังเข้าร่วมกับยูสึเกะเพื่อช่วยเหลือโลกมนุษย์จากเหล่าปิศาจ เพื่อแลกเปลี่ยนกับการลดโทษที่ขโมยของโลกวิญญาณ เทียบกับฮิเอแล้ว คุราม่าแสดงตัวเป็นเพื่อน และ ยอมรับยูสึเกะอย่างเปิดเผยมากกว่า ประสบการณ์สมัยเป็นปีศาจและมันสมองของเขามีประโยชน์ต่อพวกยูสึเกะมาก ไม่ว่าจะคอยแนะนำเรื่องปีศาจ ช่วยคุวาบาร่าฝึกพิเศษก่อนการประลองโลกมืด หรือ พลิกผันการต่อสู้ โดยเฉพาะ เมื่อภาคโลกสีดำเปิดฉากขึ้น พวกยูสึเกะที่ประจันหน้ากับกลุ่มของคิโด แล้ว พ่ายแพ้ต่อพลังพิเศษพวกคิโดไปทีละคน จนเหลือแต่คุราม่าที่ใช้สมองแก้เกมจนเอาชนะพลังพิเศษเหล่านี้ไปสำเร็จ เห็นได้ชัดว่า เขามีมันสมองที่จะพลิกแพลงใช้พลังของตัวเองจัดการอะไรได้มากกว่า คนอื่นๆ
จากการต่อสู้ที่ยาวนาน คุราม่าภายหล้งได้พัฒนาพลังจนเป็นปิศาจ  s  class  ที่มีฝีมือสูงกว่าระดับ  a  class ในอดีต สมัยก่อนที่จะหนีมาเกิดในท้องหญิงมนุษย์

**อ้างอิง**

**แหล่งข้อมูลอื่น**
  Kurama - Yu Yu Hakusho 
หมวดหมู่:ตัวละครในคนเก่งทะลุโลก
หมวดหมู่:ไซด์คิกอนิเมะและมังงะ
หมวดหมู่:ตัวละครที่เป็นโจร
หมวดหมู่:ตัวละครที่เป็นแอนโดรจีนัส
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
หมวดหมู่:ตัวละครในบันเทิงคดีที่มีความสามารถเกี่ยวกับพืช
เคมีอนินทรีย์

เคมีอนินทรีย์ (Inorganic chemistry) เป็นสาขาหนึ่งของวิชาเคมีว่าด้วยเรื่องคุณสมบัติและปฏิกิริยาเคมีของสารประกอบอนินทรีย์ หรืออาจจะกล่าวได้ว่าสารประกอบเคมีทุกชนิดยกเว้นสารประกอบเคมีที่มีโซ่และวงแหวนคาร์บอน แต่ก็มีสารบางกลุ่มที่เป็น
ได้ทั้งอินทรีย์และอนินทรีย์เช่น ออร์แกนโนเมทัลลิกเคมี (organometallic chemistry)

**ชนิดของปฏิกิริยาเคมีในสารอนินทรีย์**
ปฏิกิริยาเคมีในสารอนินทรีย์มีด้วยกัน  4 ชนิดคือ:
# ปฏิกิริยารวมตัว (combination reaction)
# ปฏิกิริยาแตกตัว (decomposition reaction)
# ปฏิกิริยาแทนที่ตำแหน่งเดียว (single displacement reaction)
# ปฏิกิริยาแทนที่คู่ซึ่งกันและกัน (double displacement reaction)

**สาขาของวิชาเคมีอนินทรีย์**
สาขาของวิชาเคมีอนินทรีย์มีดังนี้- เกลือแร่ (Minerals) เช่น เกลือ, แอสเบสโทส (asbestos) , ซิลิเกต ฯลฯ- โลหะ (Metals) และโลหะผสม (alloys) เช่นเหล็ก, ทองแดง, อะลูมิเนียม, ทองเหลือง, สัมฤทธิ์ ฯลฯ- อโลหะ เช่น ซิลิกอน, ฟอสฟอรัส, คลอรีน, ออกซิเจน สารประกอบของอโลหะเช่น น้ำ- โลหะเชิงซ้อน (Metal complexes)
สารประกอบเคมีอนินทรีย์ที่มีความสำคัญทางการค้าได้แก่- สารกึ่งตัวนำ เช่นซิลิกอนชิพ (silicon chips)- ทรานซิสเตอร์ (transistors) - จอแอลซีดี (Liquid crystal display screens)- ใยแก้วนำแสง (fiber optical cables)- ตัวเร่งปฏิกิริยาเคมี (catalysts)
วิชาเคมีอนินทรีย์มีความสัมพันธ์เคมีสาขาอื่นดังนี้
# วิชาเคมีอนินทรีย์มีพื้นฐานจากเคมีฟิสิกส์ (physical chemistry)
# วิชาเคมีอนินทรีย์เป็นพื้นฐานให้แร่วิทยา (mineralogy)
# วิชาเคมีอนินทรีย์เป็นพื้นฐานให้เคมีวัสดุ (materials chemistry)
# วิชาเคมีอนินทรีย์มีความคาบเกี่ยวกับธรณีเคมี (geochemistry)
# วิชาเคมีอนินทรีย์มีความคาบเกี่ยวกับเคมีวิเคราะห์ (analytical chemistry)
# วิชาเคมีอนินทรีย์มีความคาบเกี่ยวกับเคมีสิ่งแวดล้อม (environmental chemistry)
# วิชาเคมีอนินทรีย์มีความคาบเกี่ยวกับเคมีโลหอินทรีย์ (organometallic chemistry)
อ
เคมี
หมวดหมู่:เคมีอนินทรีย์
ปฏิกิริยารวมตัว

เเมวว (Combination Reaction) หรือปฏิกิริยาการสังเคราะห์ คือปฏิกิริยาเคมีที่ตัวทำปฏิกิริยาสองตัวหรือมากกว่าเกิดปฏิกิริยาเคมีกันโดยการรวมตัวและมีพันธะทางเคมีต่อกัน (chemical bond) แล้วเกิดเป็นสารประกอบตัวใหม่ดังตัวอย่างโซเดียม ทำปฏิกิริยากับคลอรีนแล้วเกิดเป็นโซเดียมคลอไรด์หรือเกลือแกง ดังปฏิกิริยาข้างล่างนี้
2Na (s)  + Cl2 (g)  → 2NaCl (s) 

**ดูเพิ่ม**
ปฏิกิริยาเคมีในสารอนินทรีย์มีด้วยกัน  4 ชนิดคือ:
# ปฏิกิริยารวมตัว (combination reaction) , 
# ปฏิกิริยาแตกตัว (decomposition reaction) , 
# ปฏิกิริยาแทนที่ตำแหน่งเดียว (single displacement reaction) , 
# ปฏิกิริยาแทนที่คู่ซึ่งกันและกัน (double displacement reaction)
รวมตัว
ปฏิกิริยาแตกตัว

ปฏิกิริยาแตกตัว (Chemical decomposition) หรือการวิเคราะห์การแตกตัว คือปฏิกิริยาการแตกสะลายของสารเคมีไปเป็นธาตุหรือสารประกอบที่เล็กกว่า ปฏิกิริยาประเภทนี้จะเขียนสมการเคมีได้ดังนี้
AB → A + B
ตัวอย่างปฏิกิริยาทางเคมีแบบวิเคราะห์คือ ปฏิกิริยาอิเล็กโตรไลซิส (electrolysis) ของน้ำดังตัวอย่างข้างล่างนี้
2H2O → 2H2 + O2 
สมการวิเคราะห์และสังเคราะห์ทางเคมีอาจสามารถใช้อธิบายปฏิกิริยาเคมีที่เกิดขึ้นได้ทั้งหมด แต่ในชีวิตประจำวันปฏิกิริยาแตกสลายมักจะเป็นสิ่งที่เราไม่ต้องการ
ความเสถียรภาพของสารประกอบเคมีจะขึ้นกับสภาพแวดล้อมเป็นสำคัญซึ่งได้แก่- ความร้อน (heat) - รังสี (radiation) - ความชื้น (humidity) - ความเป็นกรด (acidity)

**ดูเพิ่ม**
ปฏิกิริยาเคมีในสารอนินทรีย์มีด้วยกัน  4 ชนิดคือ:
# ปฏิกิริยารวมตัว (combination reaction)
# ปฏิกิริยาแตกตัว (decomposition reaction)
# ปฏิกิริยาแทนที่ตำแหน่งเดียว (single displacement reaction)
# ปฏิกิริยาแทนที่คู่ซึ่งกันและกัน (double displacement reaction)
หมวดหมู่:ปฏิกิริยาเคมี
กฎข้อที่ศูนย์ของอุณหพลศาสตร์

กฎข้อที่ศูนย์ของอุณหพลศาสตร์ (The zeroth law of thermodynamics) กล่าวถึงสภาวะสมดุลทางอุณหพลศาสตร์ โดยสามารถสรุปได้ว่า "ถ้าระบบ A และ B อยู่ในภาวะสมดุลทางอุณหพลศาสตร์ และระบบ B และ C อยู่ในสภาวะสมดุลทางอุณหพลศาสตร์แล้ว ระบบ A และ C จะอยู่ในภาวะสมดุลทางอุณหพลศาสตร์ด้วยเช่นกัน"
กล่าวโดยสรุปก็คือภาวะสมดุลทางอุณหพลศาสตร์มี คุณสมบัติถ่ายทอด ได้นั่นเอง.  ที่มาของชื่อ กฎข้อศูนย์ นี้มีที่มาจากการที่นักวิทยาศาสตร์คิดว่ากฎข้อนี้เป็นรากฐานที่สำคัญต่อกฎข้อที่หนึ่ง จึงต้องการจะให้ตัวเลขชื่อกฎอยู่ต่ำกว่ากฎข้อที่หนึ่ง แต่เนื่องจากกฎข้อนี้เพิ่งจะถูกตระหนักถึงความสำคัญเมื่อหลังจากกฎข้อที่หนึ่งและสองมีชื่อเสียงมานานมากแล้ว นักวิทยาศาสตร์จึงตัดสินใจไม่เปลี่ยนลำดับตัวเลข และตั้งให้กฎข้อนี้เป็นกฎข้อที่ศูนย์.
กฎข้อนี้เป้นกฎที่ได้จากการทดลองและเป็นหลักการในการวัดอุณหภูมิของวัตถุต่างๆ ด้วยเครื่องมือวัดอุณหภูมิหรือเทอร์โมมิเตอร์ โดยการแทนวัตถุชิ้นที่สามเป็นเทอร์โมมิเตอร์ โดยเมื่อเทอร์โมมิเตอร์วัดระดับอุณหภูมิของวัตถุสองชิ้นนั้นแล้วพบว่าว่ามีค่าเท่ากัน จากหลักการในข้อที่ศูนย์ของเทอร์โมไดนามิกส์สามารถระบุได้ว่าวัตถุสองชิ้นอยู่ในสมดุลความร้อนต่อกันได้ แม้ว่าวัตุสองชิ้นนั้นจะไมได้สัมผัสกันโดยตรง
หมวดหมู่:กฎของอุณหพลศาสตร์
สมดุลทางอุณหพลศาสตร์

โดยทั่วไปเมื่อระบบทางอุณหพลศาสตร์สองระบบสัมผัสกันจะมีการแลกเปลี่ยนพลังงานต่อกันและกัน   ภาวะสมดุลทางอุณหพลศาสตร์ (Thermodynamical equilibrium) เกิดขึ้นเมื่อทั้งสองระบบไม่มีการถ่ายทอดพลังงานกันอีกแล้ว หรือเราอาจนิยามให้หมายถึงสภาวะที่ระบบอุณหพลศาสตร์อยู่ในสภาวะสมดุลทุก ๆ ด้าน ไม่ว่าจะเป็น สมดุลทางกลศาสตร์ สมดุลทางไฟฟ้า สมดุลทางเคมี หรือสมดุลทางอุณหภูมิ เป็นต้น
อนึ่ง ภาวะสมดุลทางอุณหพลศาสตร์นี้ เป็นนิยามสำคัญในกฎข้อที่ 0 ของอุณหพลศาสตร์

**สมดุลความร้อน**
การเกิดสมดุลความร้อนเกิดขึ้นเมื่อระบบ 2 ระบบที่มีการสัมผัสทางอุณหภูมิถึงกันนั้นไม่มีค่าการแลกเปลี่ยนพลังงานรวม ผลที่เกิดคือ เมื่อระบบ 2 ระบบอยู่ในภาวะสมดุลความร้อน เมื่อนั้นระบบทั้งสองมีค่าอุณหภูมิเท่ากัน 

**อ้างอิง**
หมวดหมู่:สมดุลเคมี
หมวดหมู่:อุณหพลศาสตร์
ซือเฟยเซวียน

ซือเฟยเซวียน เป็นตัวละครในนิยายกำลังภายในเรื่องมังกรคู่สู้สิบทิศ
ซือเฟยเซวียน หรือ "นางฟ้าจำแลง" เป็นลูกศิษย์ของเจ้าสำนักเรือนฌาณเมตไตรย ฝ่านชิงฮุ้ย  อายุไม่ถึง20ปี ก็สามารถสำเร็จเคล็ดกระบี่ได้เกือบถึงขั้นสูงสุด ซึ่งก็คือ กระบี่ใจกระจ่างแจ้ง ซือเฟยเซวียนลงเขามาตามคำสั่งอาจารย์เพื่อเป็นการบำเพ็ญและช่วยหลี่ซื่อหมินรวบรวมแผ่นดิน ภายหลังนางท้าโค่วจงพิสูจน์ฝีมือเพื่อให้โค่วจงละทิ้งการช่วงชิ้งแผ่นดินหลังจากที่ดาบสวรรค์ส่งกำลังมาช่วยโค่วจง และโค่วจงสามารถควบคุมแดนใต้ไว้ได้เกือบหมด  ความงามของนางนั้นจัดว่างามอย่างใสบริสุทธิ์ ไม่ว่านางจะอยู่ที่ใดจะทำให้ที่นั่นดูเหมือนแดนสวรรค์  หากเปรียบกับวาวาแล้ว วาวาจะดูงามอย่างลึกลับ  ซือเฟยเซวียนพบกับฉีจื่อหลิงครั้งแรก ในเมืองลั่วหยาง ความสัมพันธ์ของทั้งสองคนได้พัฒนาขึ้นเรื่อยๆ แต่ซือเฟยเซวียนไม่ยอมรับว่านางรักฉีจื่อหลิง เพียงแต่พูดว่า "ท่านเป็นจุดอ่อนเพียงหนึ่งเดียวของข้า"  เมื่อเรื่องราวดำเนินไปถึงการตะลุยนอกด่านของมังกรคู่ทั้งสอง  ฉีจื่อหลิงเปิดใจพูดกับซือเฟยเซวียนว่าเขาหลงรักนาง และนางก็ตอบกลับเช่นกันว่า ถ้าหากฉีจื่อหลิงออกปากรั้งนาง นางก็จะยอมละทิ้งการบำเพ็ญมาอยู่กับเขา แต่นางไม่ปรารถนาจะให้เขาทำเช่นนั้น  สุดท้าย หลังจากที่การร่วมมือของนางกับ ฉีจื่อหลิง และ ราชินีเย็น จู้อี้เอี๋ยน เพื่อปราบเทพอาถรรพณ์ แต่ไม่สำเร็จ นางได้เดินทางกลับเรือนฌาณเมตไตรย พร้อมกำชับ ฉีจื่อหลิงให้รักและดูแลสือชิงเสวียนให้ดี
หมวดหมู่:ตัวละครในนิยายกำลังภายใน
หมวดหมู่:มังกรคู่สู้สิบทิศ
วาวา

วาวา เป็นตัวละครในนิยายกำลังภายในเรื่องมังกรคู่สู้สิบทิศ
วาวาเป็นศิษย์เอกของราชินีเย็นจู้อี้เอี๋ยน  ฝึกพลังอสูรฟ้าได้ใกล้เคียงกับราชินีเย็น  จู้อี้เอี๋ยนวางใจให้วาวาสืบทอดเป็นเจ้าสำนักทศเย็นคนต่อไป และต้องการให้นางเป็นผู้นำพรรคมารทั้งหมด  วาวามักแต่งกายด้วยชุดขาว และเปลือยเท้า ความงามของนางดูมีสเน่ห์เย้ายวนอย่างน่าประหลาด และงามจนดูไม่น่าจะอยู่บนโลกนี้ได้  อาวุธคู่กายของนางคือ สายรัดเมฆขาวพลิ้ว และ ดาบประหารคู่อสูรฟ้าซึ่งมีความอ่อน-แข็งพิสดารวาวาหลงรักฉีจื่อหลิง และแอบละเมิดคำสั่งสำนัก ช่วยเหลือมังกรคู่อยู่บ่อยๆ สุดท้าย ความรักของนางกับฉีจื่อหลิงก็ไม่อาจเป็นไปได้เพราะ ฐานะที่นางเป็นราชินีเย็นคนต่อไป และฉีจื่อหลิงแต่งงานกับสือชิงเสวียน
หมวดหมู่:ตัวละครในนิยายกำลังภายใน
หมวดหมู่:มังกรคู่สู้สิบทิศ
ชอนกุนบี

ชอนกุนบี เป็นตัวละครในนิยายกำลังภายในเรื่องมังกรคู่สู้สิบทิศ เป็นหนึ่งในศิษย์สาวงามที่ฟู่ฉ่ายหลินรับเป็นศิษย์ มีศิษย์น้องร่วมสำนักอีกสองคน คือ ชอนกุนชัง และชอนกุนจาง ฝึกวิชาเก้าพิสดารถึงขั้นที่หก 
ความที่นางเกลียดชังชาวฮั่น ทำให้เดินทางเข้าแดนจงหยวนเพื่อก่อความวุ่นวาย โดยพยามลอบสังหารสุยหยางตี้หลายครั้งแต่ไม่เป็นผลสำเร็จ ต้องหนีด้วยวิชาตัวเบาอันยอดเยี่ยม นางจึงเปลี่ยนแผนโดยเข้าไปในขุมทรัพย์หยางกง หยิบเอาหยกว่านสุ้ยออกมาหวังจะทำให้ชาวฮั่นเข่นฆ่ากันเองเพื่อขุมทรัพย์  นางได้เข้าไปช่วยเหลือมังกรคู่ขณะที่ทั้งสองขโมยเคล็ดวิชาอมตะออกมาจากเงื้อมมือของอวี้เหวินฮั่วจี๋  นางรู้สึกผูกพันกับทั้งคู่เป็นพิเศษ และร่วมเดินทางกับทั้งคู่ หลังจากที่ทั้งสามได้พบกับซ่งซือเต้าบุตรของดาบสวรรค์ซ่งเซวีย ชอนกุนบีได้ถ่ายทอดการเดินพลังลมปราณซึ่งเป็นเคล็ดเบื้องต้นของวิชาเก้าพิสดาร  มังกรคู่พยามเรียกนางเป็นแม่ แต่นางยังไม่ยอมรับดี  ภายหลังนางได้พาทั้งสอง หนีจากอวี้เหวินฮั่วจี๋ที่มาตามล่าเคล็ดวิชาอมตะ นางต่อสู้กับอวี้เหวินฮั่วจี๋จนได้รับบาดเจ็บถึงตาย ก่อนตายนางได้ยอมรับทั้งสองคนเป็นลูกอย่างหมดใจ พร้อมบอกที่ตั้งขุมทรัพย์หยางกงให้
หมวดหมู่:ตัวละครในนิยายกำลังภายใน
หมวดหมู่:มังกรคู่สู้สิบทิศ
สถานีย่อย:การ์ตูนญี่ปุ่น/วันสำคัญ

== มกราคม**

**กุมภาพันธ์**

**มีนาคม**

**เมษายน**

**พฤษภาคม**

**มิถุนายน**

**กรกฎาคม**

**สิงหาคม**

**กันยายน**

**ตุลาคม**

**พฤศจิกายน**

**ธันวาคม ==
รัน

รัน อาจหมายถึง- ในทางคอมพิวเตอร์ รัน (run) หมายถึง การทำงานของโปรแกรม- เกาะรัน เกาะที่เล็กที่สุดในหมู่เกาะบันดา ส่วนหนึ่งของประเทศอินโดนีเซีย
ในคำศัพท์ภาษาอังกฤษ รัน (run) สามารถหมายถึง- การวิ่ง- การไหลของแม่น้ำ- การลงสมัครรับเลือกตั้ง

**บุคคล**
 รัน ทากาฮาชิ - นักกีฬาวอลเลย์บอลชายชาวญี่ปุ่น- รัน อิโต - นักแสดงและนักร้องหญิงชาวญี่ปุ่น- ศรัณย์เขษ เจริญสรรพ์ - อดีตสมาชิกวงดนตรีเรโทรสเปกต์- รัน ณัทธมนกาญจน์ - อดีตนักแสดงและบล็อกเกอร์ทางด้านการท่องเที่ยวชาวไทย

**ตัวละคร**
 รัน (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า- รัน (ลามู ทรามวัยจากต่างดาว) - ตัวละครจากเรื่องลามู ทรามวัยจากต่างดาว- รัน (คาแรคเตอร์ผู้พิทักษ์) - ตัวละครจากเรื่องคาแรคเตอร์ผู้พิทักษ์- โมริ รัน - ตัวละครจากเรื่องยอดนักสืบจิ๋วโคนัน- ซาโอโตเมะ รันม่า - ตัวละครจากเรื่องรันม่า ½ ไอ้หนุ่มกังฟู- อาเรสึ รัน - ตัวละครจากเรื่องอินาสึมะอีเลฟเวน อาเรส โนะ เท็นบิง- มิตาเกะ รัน - ตัวละครจากเรื่องบันโดริ- ชิบุกิ รัน - ตัวละครจากเรื่องไอกัตสึ!- ยาคุโมะ รัน - ตัวละครจากเรื่องโทโฮโปรเจกต์- ฮานามิจิ รัน - ตัวละครจากเรื่องดิลิเชียสปาร์ตี้♡พรีเคียว- คุโรคิ รัน - ตัวละครจากเรื่องมาสค์ไรเดอร์โฟร์เซ- อุซาคิ รัน - ตัวละครจากเรื่องขบวนการหมัดสรรพสัตว์ เกคิเรนเจอร์- ฮิเมโนะ รัน - ตัวละครจากเรื่องขบวนการจอมราชัน คิงโอเจอร์- อายุคาวะ รัน - ตัวละครจากเรื่องบีไฟเตอร์คาบูโตะ- ไฮตานิ รัน - ตัวละครจากเรื่องโตเกียว รีเวนเจอร์ส- ฮานาซากิ รัน - ตัวละครจากเรื่องดันบอลเซ็นกิ หุ่นจิ๋วประจัญบาน
หมวดหมู่:ชื่อตัว
หมวดหมู่:ชื่อเล่น
หมวดหมู่:ชื่อภาษาญี่ปุ่น
หมวดหมู่:นามสกุล
หมวดหมู่:นามสกุลจีน
ปฏิกิริยาแทนที่ตำแหน่งเดียว

ปฏิกิริยาแทนที่ตำแหน่งเดียว (single-displacement reaction) คือปฏิกิริยาเคมีที่เกิดขึ้นเมื่อธาตุเคมีตัวหนึ่งเข้าไปแทนที่ธาตุเคมีอีกตัวหนึ่งในสารประกอบใดสารประกอบหนึ่งซึ่งสามารถเขียนเป็นสมการได้ดังนี้
ก + ขค  → กค + ข ในสมการข้างบนธาตุ ก ทำปฏิกิริยาเคมีกับสารประกอบ ขค เกิดเป็นสารประกอบ กค และธาตุ ข อธิบายว่าปฏิกิริยานี้จะเกิดได้ง่ายเมื่อธาตุ ก มีความไวต่อปฏิกิริยาเคมีมากกว่าธาตุ ข บางครั้ง ก และ ข มีประจุไฟฟ้าไม่เท่ากันก็ได้ดังนั้นการทำให้สมการสมดุลจึงมีความจำเป็น ยกตัวอย่างเช่น ปฏิกิริยาเคมีระหว่างแคลเซียมคลอไรด์(CaCl2)กับโซเดียม(Na)เกิดเป็นโซเดียมคลอไรด์(NaCl)และแคลเซียม(Ca)ดังสมการนี้
CaCl2 + 2Na → Ca + 2NaCl
เพื่อทำให้สมการสมดุลแคลเซียมคลอไรด์หนึ่งโมเลกุลจะต้องใช้โซเดียม 2 อะตอมจึงจะได้สารประกอบ
โซเดียมคลอไรด์ 2 โมเลกุลและแคลเซียม 1 อะตอม 

**ดูเพิ่ม**
 ปฏิกิริยารวมตัว (combination reaction)- ปฏิกิริยาแตกตัว (decomposition reaction)- ปฏิกิริยาแทนที่คู่ซึ่งกันและกัน (double displacement reaction)
หมวดหมู่:ปฏิกิริยาเคมี
ปฏิกิริยาแทนที่คู่ซึ่งกันและกัน

ปฏิกิริยาแทนที่คู่ซึ่งกันและกัน (double displacement reaction) หรือ แทนที่คู่ หรือ เมต้าทีสีส (metathesis) หรือปฏิกิริยาแลกเปลี่ยนไอออน คือ การที่สารประกอบสองตัวแลกเปลี่ยนไอออนซึ่งกันและกันแล้วเกิดเป็นสารประกอบใหม่สองตัวขึ้นมาแทนที่ สามารถเขียนเป็นสมการได้ดังนี้
กค + ขง → กง + ขค
ตัวอย่างปฏิกิริยาเคมีจริงเป็นดังนี้
2NaCl(aq) + CuSO4(aq) → Na2SO4(aq) + CuCl2(solid)
CaCl2(aq) + 2AgNO3(aq) → Ca(NO3)2(aq) + 2AgCl(solid)
สารประกอบที่เกิดจากปฏิกิริยาเคมีดังกล่าวบางตัวอาจตกตะกอน ก๊าซที่ไม่ละลายในสารละลายนั้นหรืออาจจะเกิดเป็นโมเลกุลของน้ำก็ได้ ปฏิกิริยาทำให้เป็นกลางอาจจะเป็นกรณีพิเศษสำหรับปฏิกิริยาแทนที่คู่ซึ่งกันและกันคือจำนวนของกรดจะต้องเท่ากับจำนวนของด่างแล้วเกิดเป็นเกลือและน้ำขึ้นดังตัวอย่างข้างล่างนี้
HCl(aq) + NaOH(aq) → NaCl(aq) + H2O(liquid)
ปฏิกิริยาเคมีในสารอนินทรีย์มีด้วยกัน  4 ชนิดคือ:
#ปฏิกิริยารวมตัว (combination reaction)
#ปฏิกิริยาแตกตัว (decomposition reaction)
#ปฏิกิริยาแทนที่ตำแหน่งเดียว (single displacement reaction) 
#ปฏิกิริยาแทนที่คู่ซึ่งกันและกัน (double displacement reaction)
หมวดหมู่:ปฏิกิริยาเคมี
วิกิพีเดีย:วันนี้ในอดีต/28 กันยายน

28 กันยายน: วันพระราชทานธงชาติไทย; วันครูในไต้หวัน- พ.ศ. 496 (48 ปีก่อนคริสตกาล) – ปอมปีย์ ผู้นำทางการเมืองและการทหารของโรมัน ถูกลอบสังหารตามพระบรมราชโองการของทอเลมีที่ 13 ขณะหลบหนีมายังอียิปต์ หลังพ่ายแพ้ต่อกำลังของจูเลียส ซีซาร์ในยุทธการที่ฟาร์ซาลัส- พ.ศ. 2460 (ค.ศ. 1917) − พระบาทสมเด็จพระมงกุฎเกล้าเจ้าอยู่หัวทรงออกประกาศพระราชบัญญัติแก้ไขพระราชบัญญัติธง พ.ศ. 2460 ประกาศให้ธงไตรรงค์เป็นธงชาติไทย- พ.ศ. 2471 (ค.ศ. 1928) – นักชีววิทยาและนักเภสัชวิทยาชาวสกอต อเล็กซานเดอร์ เฟลมมิง (ในภาพ) ค้นพบเพนิซิลลิน เมื่อเขาสังเกตว่าเชื้อราที่ฆ่าแบคทีเรียได้เติบโตในห้องทดลองของเขา- พ.ศ. 2482 (ค.ศ. 1939) – นาซีเยอรมนีและสหภาพโซเวียตลงนามสนธิสัญญาเขตแดนเยอรมนี–สหภาพโซเวียต หลังการบุกครองโปแลนด์ร่วมกัน โดยกำหนดอิทธิพลและกำหนดเขตแดนระหว่างทั้งสองประเทศในยุโรปตะวันออกใหม่- พ.ศ. 2549 (ค.ศ. 2006) – เปิดใช้งานท่าอากาศยานสุวรรณภูมิสำหรับเที่ยวบินพาณิชย์อย่างเป็นทางการ
ดูเพิ่ม: 27 กันยายน – 28 กันยายน – 29 กันยายน
จดหมายเหตุ – รายชื่อบทความวันนี้ในอดีต
กอปปีเลฟต์

ตัวอักษร c หันหลังกลับ สัญลักษณ์ของ กอปปีเลฟต์
เครื่องหมายลิขสิทธิ์
กอปปีเลฟต์ (copyleft) หมายถึงกลุ่มของสัญญาอนุญาตของสิ่งต่าง ๆ รวมทั้ง ซอฟต์แวร์ เอกสาร เพลง งานศิลปะ โดยอ้างอิงกฎหมายลิขสิทธิ์เป็นแนวเปรียบเทียบ ในการจำกัดสิทธิในการคัดลอกงานและเผยแพร่งาน โดยสัญญาอนุญาตกลุ่ม กอปปีเลฟต์ มอบเสรีภาพให้ทุกคนสามารถคัดลอก ดัดแปลง ปรับปรุง และจำหน่ายงานได้ โดยมีเงื่อนไขว่าต้องยังคงรักษาเสรีภาพเดียวกันนี้ในงานที่ดัดแปลงแก้ไขมาจากงานดังกล่าว
อาจจะมองได้ว่าลักษณะพิเศษของ กอปปีเลฟต์ คือการที่เจ้าของลิขสิทธิ์ยอมสละสิทธิบางอย่าง (ที่ได้รับการคุ้มครอง) ภายใต้กฎหมายลิขสิทธิ์แต่ไม่ทั้งหมด
แทนที่เจ้าของลิขสิทธิ์จะปล่อยงานของเขาออกมาภายในพื้นที่สาธารณะโดยสมบูรณ์ (นั่นคือไม่สงวนสิทธิ์ใด ๆ)
กอปปีเลฟต์ จะให้เจ้าของสามารถกำหนดข้อจำกัดหรือเงื่อนไขทางด้านลิขสิทธิ์บางประการ สำหรับผู้ที่ต้องการมีส่วนร่วมในงานอันมีลิขสิทธิ์นี้ โดยถ้าผู้นั้นไม่ปฏิบัติตามเงื่อนไขนี้แล้ว จะถือว่าเป็นการละเมิดลิขสิทธิ์
เงื่อนไขเพื่อที่จะไม่เป็นการละเมิดลิขสิทธิ์ภายใต้ กอปปีเลฟต์ นี้ ได้แก่ การที่ผู้ที่ใช้สอยผลงานจะต้องรักษาสิทธิภายใต้ กอปปีเลฟต์ นี้ไว้ดังเดิมอย่างถาวร
ด้วยเหตุนี้ สัญญาอนุญาต กอปปีเลฟต์ จึงถูกเรียกว่าเป็น สัญญาอนุญาตต่างตอบแทน (reciprocal licenses)
สัญลักษณ์ของ กอปปีเลฟต์ เป็นตัวอักษร c หันหลังกลับ (ɔ) โดยไม่ได้มีความหมายอะไรเป็นพิเศษนอกจากการตรงกันข้ามกับ copyright โดยล้อกับอีกความหมายหนึ่งของคำว่า right ที่แปลว่า ขวา
ในภาษาไทย ยังไม่มีคำที่เป็นที่ยอมรับโดยทั่วไปสำหรับ กอปปีเลฟต์
สมเกียรติ ตั้งนโม นักวิชาการมหาวิทยาลัยเที่ยงคืน ใช้ว่า "ลิขซ้าย" คงการล้อ ขวา-ซ้าย ไว้
ส่วน สมชาย ปรีชาศิลปกุล อาจารย์นิติศาสตร์ มหาวิทยาลัยเชียงใหม่ ใช้คำว่า "นิรสิทธิ์" หมายถึง ระบบที่ไม่มีหรือไม่ให้สิทธิคุ้มครอง

**ประวัติ**
แนวคิดของ กอปปีเลฟต์ เริ่มจากการที่ ริชาร์ด สตอลแมน ได้พัฒนาโปรแกรมคอมพิวเตอร์ ตัวแปลคำสั่งภาษา Lisp ขึ้นมา ต่อมาบริษัทที่ชื่อว่า Symbolics ได้ขอใช้งานตัวแปลคำสั่งนี้ สตอลแมนตกลงอนุญาตให้บริษัทดังกล่าวใช้งาน โดยมอบเป็นสาธารณสมบัติ (public domain) คือไม่สงวนสิทธิ์ใด ๆ เลย
ในเวลาต่อมา บริษัท Symbolics ได้แก้ไขปรับปรุงความสามารถของตัวแปลคำสั่งภาษา Lisp ให้ดีขึ้น แต่เมื่อสตอลแมนแสดงความต้องการที่จะเข้าถึงส่วนที่แก้ไขปรับปรุงเพิ่มเติมเหล่านั้น ก็ได้รับการปฏิเสธจากบริษัท
ด้วยเหตุนี้ ในปี ค.ศ. 1984 สตอลแมนจึงได้เริ่มแผนการต่อต้านและกำจัดพฤติกรรมและวัฒนธรรมของการหวงแหนซอฟต์แวร์ไว้ (proprietary software) เหล่านี้ โดยเขาได้เรียกพฤติกรรมเหล่านี้ว่าการกักตุนซอฟต์แวร์ (software hoarding)
เนื่องจากสตอลแมนเห็นว่าในระยะสั้น มันคงจะเป็นไปไม่ได้ที่จะกำจัดกฎหมายลิขสิทธิ์ในปัจจุบัน รวมถึงสิ่งที่เขามองว่าเป็นสิ่งผิดปกติให้หมดไปอย่างถาวร เขาจึงเลือกที่จะใช้กลไกของกฎหมายที่มีอยู่มาเป็นเครื่องมือเพื่อบรรลุสิ่งที่เขาต้องการ เขาได้สร้างสัญญาอนุญาตให้ใช้สิทธิ์ในแบบของเขาขึ้นมาเอง โดยสัญญาอนุญาตที่เขาสร้างขึ้นมาถือเป็นสัญญาอนุญาตแบบ กอปปีเลฟต์ ตัวแรก คือ Emacs General Public License ซึ่งต่อมาสัญญาอนุญาตนี้ก็ได้รับการพัฒนาปรับปรุงจนกระทั่งกลายเป็น GNU General Public License (GPL) ซึ่งเป็นสัญญาอนุญาตแบบซอฟต์แวร์เสรีที่ได้รับความนิยมมากที่สุดอันหนึ่ง

**อ้างอิง**

**ดูเพิ่ม**
 GPL- ครีเอทีฟคอมมอนส์

**แหล่งข้อมูลอื่น**
  สวนกระแสลิขสิทธิ์และเรื่องของลิขซ้ายโดยสังเขป เรียบเรียงโดย สมเกียรติ ตั้งนโม
หมวดหมู่:สัญญาอนุญาตและใบอนุญาต
ประธานเจ้าหน้าที่บริหาร

ประธานเจ้าหน้าที่บริหาร (chief executive officer, CEO) ในระบบอเมริกัน หรือ กรรมการผู้จัดการ (managing director, MD) ในระบบอังกฤษ คือ ตำแหน่งสูงสุดในฝ่ายบริหารขององค์การต่าง ๆ โดยเฉพาะอย่างยิ่ง นิติบุคคลอิสระ เช่น บริษัท หรือ องค์การไม่แสวงหาผลกำไร
ในบริษัทขนาดเล็กถึงขนาดกลาง หรือบริษัทครอบครัว ตำแหน่งผู้บริหารสูงสุดมักจะเป็นตำแหน่ง "กรรมการผู้จัดการ" แต่งตั้งมาจากผู้ถือหุ้นใหญ่บริษัท ส่วนใหญ่เจ้าของกิจการจะดำรงตำแหน่งกรรมการผู้จัดการนี้เอง หรือแต่งตั้งเครือญาติมาดำรงตำแหน่ง แตกต่างจากตำแหน่ง "ประธานเจ้าหน้าที่บริหาร" ที่มักจะพบในบริษัทขนาดกลางไปจนถึงขนาดใหญ่ ผู้ดำรงตำแหน่งประธานบริหารนี้จะได้รับการสรรหาและแต่งตั้งจากคณะกรรมการบริษัท ผู้ดำรงตำแหน่งอาจเป็นบุคคลจากภายในหรือภายนอกบริษัทก็ได้ มีการลงนามในสัญญาว่าจ้างและได้รับผลตอบแทนเป็นเงินเดือนตามที่คณะกรรมการบริษัทกำหนดไว้

**แหล่งข้อมูลอื่น**
  2008-2010 Study:Who Fired Most Workers Earned Highest Pay
หมวดหมู่:ตำแหน่งผู้มีอำนาจ
หมวดหมู่:อาชีพการจัดการ
หมวดหมู่:คนพิการ

สำหรับข้อมูลเพิ่มเติม ดูหัวข้อหลักเกี่ยวกับ คนพิการ
หมวดหมู่:ความพิการ
หมวดหมู่:บุคคลแบ่งตามสภาวะทางการแพทย์และสภาวะทางจิต
วิลลา เคเธอร์

วิลลา เคเธอร์(Willa Cather, 1936)
วิลลา ซิเบิร์ต เคเธอร์  (Willa Siebert Cather 7 ธันวาคม ค.ศ. 1873 – 24 เมษายน ค.ศ. 1947)เป็นนักเขียนหญิงชาวอเมริกันผู้มีถิ่นกำเนิดในรัฐเวอร์จิเนีย เธอเป็นพี่คนโตของน้องๆ อีกห้าคน  เมื่อวิลลาอายุได้ 10 ขวบ ครอบครัวของเธอย้ายถิ่นฐานไปตั้งรกรากทำฟาร์มอยู่ที่รัฐเนแบรสกา แต่เพียงสองปีต่อมาครอบครัวเคเธอร์ก็ย้ายเข้ามาอยู่ในเมือง  ซึ่งผู้คนและการใช้ชีวิตในดินแดนทุ่งหญ้าตอนเหนือของอเมริกานี้เองที่กลายมาเป็นส่วนสำคัญในงานเขียนของเธอภายหลัง  หลังจากจบการศึกษาจากมหาวิทยาลัยแห่งเนแบรสกา-ลิงคอล์นแล้ว วิลลาได้ย้ายไปอยู่รัฐเพนซิลเวเนีย โดยยึดอาชีพครูสอนภาษาอังกฤษและภาษาละตินในโรงเรียนมัธยม  ต่อมาก็เข้ามาอยู่นิวยอร์ก ทำงานเป็นบรรณาธิการนิตยสารชั้นนำในยุคนั้น คือ McClure’s (ค.ศ. 1906-1912) งานเขียนของวิลลามีทั้งบทกวี เรื่องสั้น บทความ ตลอดจนนวนิยายซึ่งมีทั้งหมดรวม 12 เรื่อง ในจำนวนนั้นเรื่องที่มีชื่อเสียงโด่งดังได้แก่ O Pioneers!, My Antonia และ Death Comes to the Archbishop  มีอีกสองเรื่องถูกสร้างเป็นภาพยนตร์ นอกจากนี้นวนิยายเรื่อง One of Ours ก็คว้ารางวัลพูลิตเซอร์มาให้แก่เธอในปีค.ศ. 1923  วิลลา เคเธอร์เสียชีวิตในนิวยอร์กเมื่ออายุได้ 73 ปี
คำคม : There are only two or three human stories, and they go on repeating themselves as fiercely as if they had never happened before. (เรื่องราวมนุษย์มีเพียงสองหรือสามเรื่อง และเรื่องราวเหล่านี้ก็เกิดซ้ำรอยแล้วเล่าอย่างภาคภูมิใจราวกับไม่เคยเกิดขึ้นมาก่อน)

**ผลงานนวนิยาย**
 Alexander's Bridge (ค.ศ. 1912) - O Pioneers (ค.ศ. 1913) - The Song of the Lark (ค.ศ. 1915) - My Antonia (ค.ศ. 1918) - One of Ours (ค.ศ. 1922) - A Lost Lady (ค.ศ. 1923) - The Professor's House (ค.ศ. 1925) - My Mortal Enemy (ค.ศ. 1926) - Death Comes for the Archbishop (ค.ศ. 1927) - Shadows on the Rock (ค.ศ. 1931) - Lucy Gayheart (ค.ศ. 1935) - Sapphira and the Slave Girl (ค.ศ. 1940) 

**แหล่งข้อมูลอื่น**
  Willa Cather ข้อมูลเกี่ยวกับวิลลา เคเธอร์ ที่มหาวิทยาลัยแห่งเนแบรสกา-ลิงคอล์น (ภาษาอังกฤษ)-  กองทุนวิลลา เคเธอร์ (ภาษาอังกฤษ)-  ผลงานของวิลลา เคเธอร์ ที่โครงการ Gutenberg (ภาษาอังกฤษ)

**ผลงานที่แปลเป็นภาษาไทย**
  เพื่อนบ้านนาม ‘โรซิคกี้’ (Neighbour Rosicky) date=2006-12-30 นวนิยายสะท้อนชีวิตในเมืองกับชนบท ด้วยวิธีเล่าเรื่องชวนซาบซึ้งประทับใจ
----
บทความนี้ นำข้อความบางส่วนหรือทั้งหมด มาจากเว็บไซต์  วรรณกรรมดอตคอม date=2005-09-08  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
วิลลา เคเธอร์
หมวดหมู่:บุคคลจากรัฐเวอร์จิเนีย
หมวดหมู่:บุคคลจากรัฐเนแบรสกา
หมวดหมู่:บุคคลจากพิตต์สเบิร์ก
หมวดหมู่:บุคคลจากรัฐนิวยอร์ก
1947
พีเอ็นจี

ภาพ PNG ของโลโก้วิกิพีเดีย
ภาพกราฟิกส์สีเครือข่ายใช้ได้หลายระบบ (Portable Network Graphics: PNG) หรือออกเสียงอย่างเป็นทางการว่า พิง (ŋ PINGloc= 1 Scope) หรือออกเสียงโดยทั่วไปว่า พีเอ็นจี (iː JEE) เป็นรูปแบบแฟ้มภาพที่พัฒนาขึ้นมาทดแทนรูปแบบแฟ้มแบบ GIF เพื่อแก้ปัญหาด้านสิทธิบัตร PNG ออกเสียงว่า ปิง แต่ไม่สะกดว่า ping เนื่องจากซ้ำกับโปรแกรมทางเครือข่ายที่ชื่อเดียวกัน ปัจจุบันมาตรฐานของ PNG คือรุ่น 1.2 โดยได้รับการอนุมัติเป็นมาตรฐานของทั้ง W3C และ ISO/IEC เรียบร้อยแล้ว
ไลบรารีสำหรับ PNG คือ libpng ซึ่งเขียนด้วยภาษาซี ปัจจุบัน PNG สนับสนุนโดยเว็บเบราว์เซอร์เกือบทุกตัว แต่มีปัญหาด้านการแสดงผลใน อินเทอร์เน็ตเอกซ์พลอเรอร์ เวอร์ชัน 6 ซึ่งไม่สนับสนุนคุณสมบัติ alpha-channel

**APNG**
APNG หรือ Animated Portable Network Graphics คือไฟล์แบบ PNG ที่ขยับได้ โปรแกรมที่รองรับเช่น Firefox version 3
โปรแกรมย่อภาพ PNG ออนไลน์ date=2011-04-16 

**อ้างอิง**
หมวดหมู่:รูปแบบไฟล์ภาพกราฟิกส์
หมวดหมู่:มาตรฐานกราฟิกส์
หมวดหมู่:มาตรฐานไอเอสโอ
หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:รูปแบบโอเพน
เคมีพอลิเมอร์

เคมีพอลิเมอร์ หรือ แมคโครโมเลกุลาร์เคมี (Polymer chemistry หรือ macromolecular chemistry) เป็นศาสตร์หลายสาขาวิชาที่เกี่ยวข้องกับการสังเคราะห์ทางเคมี (chemical synthesis) และคุณสมบัติทางเคมีของพอลิเมอร์ (polymer) หรือแมคโครโมเลกุล (macromolecule) แมคโครโมเลกุลแบบเก่าจะหมายถึงโซ่โมเลกุล และเป็นกลุ่มของเคมี ส่วนพอลิเมอร์จะอธิบายถึงคุณสมบัติรวมๆของวัสดุพอลิเมอร์ซึ่งจะเป็นขอบเขตของฟิสิกส์พอลิเมอร์ 
(polymer physics) ซึ่งเป็นสาขาย่อยของวิชาฟิสิกส์  พลาสติก (Plastics) เช่น พอลิเอทิลีน (polyethylene) จะเป็นกลุ่มย่อยของพอลิเมอร์สังเคราะห์ที่มูลค่าในเชิงพาณิชย์  ไบโอพอลิเมอร์ (Biopolymer) เช่น โปรตีน (protein) เป็นกลุ่มย่อยของพอลิเมอร์ที่พบในธรรมชาติ

**คุณสมบัติ**
พอลิเมอร์ที่เกิดจากมอนอเมอร์ (monomer) โดยกระบวนการพอลิเมอไรเซชั่น (polymerization) คุณสมบัติของพอลิเมอร์เหล่านี้จะขึ้นอยู่กับปัจจัยดังนี้
# ระดับขั้นของพอลิเมอไรเซชั่น (degree of polymerisation)
# โมลาร์แมสส์ดิสตริบิชั่น (molar mass distribution)
# แทคติซิตี่ (tacticity) 
# โคพอลิเมอร์ (copolymer)
# การแตกสาขาของพอลิเมอร์ (polymer branching)
# กลุ่มท้ายแถว (end-group)
# ครอสส์ลิงก์ (crosslinks)
# การเกิดผลึก (crystallinity)
# อุณหภูมิกลาสส์ทรานซิชั่น (glass transition temperature)
# การละลาย (solubility)
# ความหนืด (viscosity) 
# การเกิดเจล (gelation)

**ประวัติ**
 ปี 1891 ฮิลัยลี่ เดอชาดอนเนต (Hilaire de Chardonnet) เริ่มผลิตเส้นใยเซลลูโลส (cellulose) สำหรับผ้าไหม (silk) ได้สำเร็จ- ปี 1907 เลโอ บาเกอลันด์ (Leo Baekeland) ประดิษฐ์พอลิเมอร์สังเคราะห์ชื่อว่า เบคิไลต์ (bakelite)- ปี 1922 แฮร์มันน์ ชเตาดิงเงอร์ (Hermann Staudinger) เสนอเป็นครั้งแรกว่าพอลิเมอร์ประกอบด้วยโซ่ยาวของอะตอมที่ดึงดูดกันด้วยพันธะเคมีแบบโควาเลนต์ (covalent bond) ซึ่งก่อนหน้านี้นักวิทยาศาสตร์เชื่อกันว่าพอลิเมอร์เป็นกลุ่มของโมเลกุลเล็ก ๆ ที่เรียกว่าคอลลอยด์ (colloids) และดึงดูดกันด้วยที่ยังไม่ทราบ - ปี  1953 ชเตาดิงเงอร์ได้รับรางวัลโนเบลสาขาเคมี- ปี  1931 วอลลาซ คารอตเทอรส์ (Wallace Carothers) ประดิษฐ์ยางสังเคราะห์ได้เป็นครั้งแรกเรียกว่านีโอพรีน (neoprene)- ปี  1935 วอลลาซ คารอตเทอรส์ (Wallace Carothers) ประดิษฐ์ไนลอน (nylon)- ปี  1974 พอล ฟลอรี่ (Paul Flory) ได้รับรางวัลโนเบลสาขาเคมี (Nobel Prize in Chemistry) จากผลงานการพบการจัดเรียงตัวของพอลิเมอร์ในสารละลายซึ่งเรียกว่าแรนดอมคอยล์ (random coil)

**ดูเพิ่ม**
 ตัวเชื่อมโยงพอลิเมอร์- เจลดูดน้ำ
หมวดหมู่:เคมี
หมวดหมู่:เคมีพอลิเมอร์
หมวดหมู่:สายการบิน

หมวดหมู่:เครื่องบิน
หมวดหมู่:การบินแบ่งตามภารกิจ
หมวดหมู่:ธุรกิจขนส่งและโลจิสติกส์
หมวดหมู่:ธุรกิจการบิน
หมวดหมู่:ทฤษฎีสัมพัทธภาพ

หมวดหมู่:ฟิสิกส์ทฤษฎี
หมวดหมู่:กลศาสตร์
หมวดหมู่:ปริภูมิ-เวลา
หมวดหมู่:มิติ
หมวดหมู่:ฟิสิกส์คณิตศาสตร์
หมวดหมู่:ฟิสิกส์สมัยใหม่
หมวดหมู่:บทความที่ต้องการตรวจแก้โดยผู้เชี่ยวชาญ

บทความเหล่านี้ถูกร้องขอให้ทำการตรวจสอบความถูกต้องโดยผู้เชี่ยวชาญ รวมถึงการใส่ลิงก์และจัดย่อหน้าตามความเหมาะสม
วิธีการแจ้งสามารถทำได้โดยการใส่ข้อความต่อไปนี้ไว้ที่ส่วนบนของบทความ 
หมวดหมู่:บทความวิกิพีเดียที่มีปัญหาด้านเนื้อหา
หมวดหมู่:บทความที่ต้องการความสนใจ
หมวดหมู่:ความช่วยเหลือจากผู้เชี่ยวชาญในวิกิพีเดีย
วิกิพีเดีย:วันนี้ในอดีต/29 กันยายน

29 กันยายน:- พ.ศ. 2317 (ค.ศ. 1774) – การจัดพิมพ์ แวเธ่อร์ระทม ทำให้โยฮันน์ วอล์ฟกัง ฟอน เกอเทอวัย 24 ปีมีชื่อเสียงระดับนานาชาติ- พ.ศ. 2372 (ค.ศ. 1829) – ก่อตั้งกรมตำรวจนครบาลแห่งเกรตเตอร์ลอนดอน เดิมมีสำนักงานใหญ่ตั้งอยู่ที่สกอตแลนด์ยาร์ด- พ.ศ. 2481 (ค.ศ. 1939) – ที่การประชุมในมิวนิก อดอล์ฟ ฮิตเลอร์, เบนิโต มุสโสลินี, เนวิล เชมเบอร์ลินและเอดูอาร์ ดาลาดิเยร์บรรลุความตกลง ซึ่งกำหนดให้เชโกสโลวาเกียยกซูเดเทินลันด์ให้เยอรมนี - พ.ศ. 2497 (ค.ศ. 1954) – สิบสองประเทศยุโรปลงนามก่อตั้งสถาบันวิจัยนิวเคลียร์แห่งยุโรป (เซิร์น) สถาบันวิจัยฟิสิกส์อนุภาคที่ใหญ่ที่สุดในโลก (ในภาพ)- พ.ศ. 2525 (ค.ศ. 1982) – เด็กหญิงวัย 12 ปีในเขตชิคาโกถูกฆ่าด้วยยาไทลินอลเจือไซยาไนด์ เป็นรายแรกจากทั้งหมดเจ็ดราย
ดูเพิ่ม: 28 กันยายน – 29 กันยายน – 30 กันยายน
จดหมายเหตุ – รายชื่อบทความวันนี้ในอดีต
หมวดหมู่:เขื่อน

left
หมวดหมู่:สิ่งก่อสร้างสำหรับการเกษตรกรรม
ข
ข
ข
ข
หมวดหมู่:ธรณีสัณฐานที่มนุษย์สร้างขึ้น
เคมีสิ่งแวดล้อม

เคมีสิ่งแวดล้อม (Environmental chemistry) เป็นสาขาของวิชาเคมีที่เกี่ยวข้องกับปรากฏการณ์ทางเคมีและชีวเคมีที่เกิดขึ้นในธรรมชาติซึ่งจะรวมถึงเคมีของน้ำ (Aquatic chemistry) และเคมีของดิน (soil chemistry ) แต่ไม่เกี่ยวข้องกับการใช้สารเคมีที่ไม่ทำลายสิ่งแวดล้อม (Green chemistry) งานหลักของเคมีสิ่งแวดล้อมคือ
# วิเคราะห์ทางเคมีเชิงปริมาณเพื่อให้เข้าใจเคมีของระบบธรรมชาติ
# เป็นเครื่องมือของหน่วยงานสิ่งแวดล้อมที่จะต้องตรวจสอบให้ได้ว่ามีสิ่งปนเปื้อนถูกปล่อยจากอุตสาหกรรมสู่น้ำ ดิน และอากาศมากน้อยเท่าใด
# ตรวจสอบระดับไนเตรท (nitrate) และ ฟอสเฟต (phosphate) จากพื้นที่เกษตรกรรมที่ถูกปล่อยลงสู่แม่น้ำลำคลองแล้วทำให้พวกสาหร่ายตะไคร่น้ำเจริญเติบโต (algal bloom) และเกิดสารอาหารให้สิ่งแวดล้อม (eutrophication) อันจะทำให้เกิดผลกระทบต่อสิ่งแวดล้อมมากน้อยเท่าใด
หมวดหมู่:ชีวเคมี
หมวดหมู่:เคมี
เภสัชเคมี

เภสัชเคมี (Pharmaceutical Chemistry) เป็นสาขาวิชาที่เกิดจากการผสมผสานกันของศาสตร์หลายสาขาโดยเฉพาะเคมีและเภสัชกรรม เพื่อการค้นหาและออกแบบตัวยา เภสัชเคมีจะเกี่ยวข้องกับการศึกษาเอกลักษณ์ทางเคมีของตัวยา การสังเคราะห์ตัวยา และการพัฒนาสารเคมีตัวใหม่ที่เหมาะสำหรับการรักษาโรค  รวมถึงการศึกษายาที่มีอยู่เดิมในส่วนของคุณสมบัติทางเคมีกับคุณสมบัติทางเภสัชวิทยา-พิษวิทยา เช่น ความสัมพันธ์เชิงปริมาณระหว่างการออกฤทธิ์และโครงสร้างของยา (Quantitative Structure-Activity Relationship: QSAR) เป็นต้น

**กระบวนการค้นพบยา**

**การค้นพบ**
ขั้นตอนแรกของการค้นพบยา (drug discovery) เกี่ยวข้องกับการหาเอกลักษณ์ของสารประกอบที่น่าสนใจใหม่ เรียกว่า "ฮิตส์" ("hits") โดยการคัดสรรสารประกอบหลายตัวที่มีคุณสมบัติทางเภสัชวิทยาตรงกับที่เราต้องการ  ฮิตส์เหล่านี้อาจมาจากแหล่งธรรมชาติเช่น พืช สัตว์ เชื้อรา หรือบางครั้งมาจากการสังเคราะห์ เช่น สารประกอบที่สังเคราะห์สะสมไว้เดิม โดยเฉพาะจากเทคนิคเคมีเชื่อมโยง (combinatorial chemistry) โดยอาศัยองค์ความรู้ทางเคมีอินทรีย์ขั้นสูง วิทยาการคอมพิวเตอร์ และสถิติ เพื่อลดขั้นตอนและระยะเวลากระบวนการสรรหาให้เร็วขึ้น

**การทำให้ได้ผลดีที่สุด**
ขั้นตอนต่อมาของการค้นพบยาจะเกี่ยวข้องกับการปรับแต่งสาร"ฮิตส์"เพื่อปรับปรุงคุณสมบัติทางเภสัชวิทยาของสารประกอบฟาร์มาโคฟอร์ (pharmacophore)  ความสัมพันธ์ระหว่างโครงสร้างและการออกฤทธิ์ของฟาร์มาโคฟอร์ จะเป็นส่วนสำคัญในการพัฒนาสารประกอบมุ่งหวัง (lead compounds) เพื่อให้ได้ตัวยาที่มีความแรงสูงสุด จำเพาะเจาะจงที่สุด และมีพิษน้อยที่สุด

**การพัฒนายา**
ขั้นตอนสุดท้ายของการพัฒนายาเกี่ยวข้องกับการศึกษาในระดับพรีคลินิคและระดับคลินิก ตั้งแต่การทดลองในสัตว์ทดลอง มนุษย์ปกติ และผู้ป่วย เพื่อทดสอบฤทธิ์การรักษาและผลข้างเคียงของตัวยาที่ได้ก่อนการพัฒนาวิธีการสังเคราะห์ และการพัฒนาตำรับยาในระดับอุตสาหกรรมต่อไป
ภ
หมวดหมู่:เภสัชเคมี
อุณหเคมี

อุณหเคมี (Thermochemistry) หรือ เคมีความร้อน เป็นการศึกษาพลังงานและความร้อนที่สัมพันธ์กับปฏิกิริยาเคมี หรือการแปรรูปทางกายภาพ ปฏิกิริยาอาจคายหรือดูดพลังงาน และการเปลี่ยนสถานะอาจทำอย่างเดียวกัน เช่น ในการหลอมเหลวและการเดือด อุณหเคมีมุ่งสนใจการเปลี่ยนแปลงพลังงานเหล่านี้ โดยเฉพาะอย่างยิ่งต่อการแลกเปลี่ยนพลังงานของระบบกับสิ่งแวดล้อม
หมวดหมู่:เคมีเชิงฟิสิกส์
หมวดหมู่:สาขาของอุณหพลศาสตร์
กะลาสี

กะลาสี หรือ กะลาสีเรือ มีความหมายกว้าง โดยทั่วไปหมายถึงลูกเรือหรือสมาชิกที่มีหน้าที่ในเรือเดินสมุทรหรือเรือขนาดใหญ่ตามลำน้ำ ตั้งแต่ผู้บังคับเรือจนถึงเจ้าหน้าที่ระดับล่างสุด ไม่ว่าจะเป็นเรือสินค้า เรือรบ หรือเรือโดยสาร โดยไม่รวมถึงผู้โดยสารหรือผู้ที่ไม่เกี่ยวข้องกับการทำงานในเรือนั้น
อย่างไรก็ตาม ความหมายระดับแคบ กะลาสีอาจหมายถึงทหารเรือหรือลูกเรือระดับล่างเท่านั้น ไม่ใช่เจ้าหน้าที่ระดับสูง เช่น กัปตัน ต้นหน ต้นกล เป็นต้น
กะลาสียังเป็นตำแหน่งในหน่วยงานราชการ เช่น กรมศุลกากร มีตำแหน่ง "กะลาสี" ซึ่งมีอัตราเงินเดือนเทียบเท่ากับยาม และพนักงานประจำเรือ คือ 4,100 บาท (พ.ศ. 2548)
คำว่า กะลาสี ในภาษาไทยมีที่มาจากศัพท์ในภาษามลายูว่า เกอลาซี (kelasi) ซึ่งภาษามลายูรับจากคำศัพท์ แฆลอซี (خلاصی) ในภาษาเปอร์เซียอีกทอดหนึ่ง

**อ้างอิง**

หมวดหมู่:การขนส่งทางน้ำ
หมวดหมู่:อาชีพ
หมวดหมู่:ความเชี่ยวชาญทางทหาร
ผังมโนทัศน์

ผังมโนทัศน์ หรือ แผนที่ความคิด หรือ ไมด์แม็ป (mind map) คือไดอะแกรมที่แสดงให้เห็นถึงความเชื่อมโยงของมโนภาพที่สัมพันธ์กันรูปแบบหนึ่ง โดยปกติจะใช้รูปวงกลมแทนมโนทัศน์หรือความคิด และเส้นลูกศรแทนลักษณะและทิศทางของความสัมพันธ์นั้น มีคำกำกับไว้ว่าวงกลมแทนมโนภาพของอะไร เส้นลูกศรแทนความสัมพันธ์ในลักษณะและทิศทางใด ในบางครั้งมีการใช้การเน้นและแจกแจงเนื้อความด้วยสีและการวาดรูปประกอบ

**ที่มา**
ผังมโนทัศน์ถือว่าเป็นวิธีหนึ่งที่ช่วยบันทึกความคิดเพื่อให้เห็นภาพความคิดที่หลากหลายมุมมองที่กว้างและชัดเจนกว่าการบันทึกที่โดยยังไม่จัดระบบระเบียบความคิดใด ๆ อีกทั้งเป็นวิธีการที่สอดคล้องกับโครงสร้างทางการคิดของมนุษย์ที่บางช่วงมนุษย์จะสูญเสียสมาธิและความจดจ่อไปโดยอัตโนมัติขณะที่กำลังคิดเรื่องใดเรื่องหนึ่ง การทำให้สมองได้คิด ได้ทำงานตามธรรมชาตินั้น มีลักษณะเหมือนต้นไม้ที่แตกกิ่งก้านออกไปเรื่อย ๆ
ผังมโนภาพถูกใช้เป็นแนวคิดไร้รูปแบบตายตัวมาหลายศตวรรษแล้วเพื่อใช้ในการเรียนรู้, การระดมสมอง, การจดจำข้อมูล, การจินตนาการและการแก้ปัญหาโดยนักศึกษา, วิศวกร, นักจิตวิทยา รวมถึงบุคคลทั่วไป ตัวอย่างของผู้คิดผังมโนภาพที่น่าจะเก่าแก่ที่สุดในโลกคือนักคิดในคริสต์ศตวรรษที่ 3 นามว่าพอไพรี ผู้ที่จำแนกนิยามที่ถูกคิดโดยอริสโตเติลไว้โดยการมโนภาพ ในยุคปัจจุบัน ผู้ปฏิวัติรูปแบบของผังมโนภาพโดยการบูรณาการคือ ดร. อัลลัน คอลลินส์ และนักวิจัยในช่วงทศวรรษ 60 (พ.ศ. 2500) เอ็ม.โรส ควิลแลนด์ โดยเผยแพร่วิธีการคิดแบบใหม่นี้โดยการลงบทความ และทำการวิจัยเกี่ยวกับการศึกษาความคิดสร้างสรรค์ของมนุษย์และการมโนภาพ ทำให้ ดร. อัลลัน คอลลินส์ ถือว่าเป็นบิดาแห่งผังมโนภาพสมัยใหม่ก็ว่าได้
โทนี บูซาน ได้ชื่อว่าเป็นผู้นำในเรื่องแผนที่ความคิด มาช่วยในการจดจำระยะยาวที่เรียกว่าวิธีเนโมนิก ซึ่งได้แก่การนำความรู้ใหม่ไปผูกโยงกับความรู้เดิมที่มีอยู่ ควบคู่ไปกับการพัฒนาสมองซีกขวาโดยการจินตนาการ ด้วยหลักการใช้คำหลักเป็นตัวกำหนดแล้วขยายกิ่งก้านสาขาออกไป วิธีนี้ใช้กันอย่างแพร่หลายทั้งในเรื่องการทำประชาคม การบันทึกคำบรรยาย เป็นต้น

**อ้างอิง**
หมวดหมู่:การแทนความรู้
หมวดหมู่:การจัดการเชิงกลยุทธ์
หมวดหมู่:การสร้างสรรค์
หมวดหมู่:การออกแบบ
หมวดหมู่:เทคโนโลยีการศึกษา
หมวดหมู่:แผนภาพ
หมวดหมู่:ความคิด
หมวดหมู่:การจดบันทึก
หมวดหมู่:การอ่าน
หมวดหมู่:Zoomable user interfaces